PSYYKEN+TASAPAINON+HORJUMINEN+(Jasmin+S)

=PSYYKEN TASAPAINON HORJUMINEN (Jasmin Saricicek)=

**Psyykkinen työ tähtää sisäisen tasapainon ylläpitämiseen**
Kun kohtaamme elämässä vaikeita tilanteita ja pettymyksiä, pyrimme säilyttämään mielen tasapainon ja hallinnan tunnetta. **//Psyykkisen työn//** avulla ihminen ylläpitää sisäistä tasapainoaan. Tällöin ihminen tavoittelee mahdollisimman eheää ja mielekästä psyykkistä tilaa. Psyykkinen tasapaino on alituisesti muuttuva tila, ja ihmisen täytyy ponnistella pitääkseen sen eheänä. Tasapaino voi horjua erilaisissa kriisitilanteissa (muutokset elämässä, ihmissuhteet, kuolema yms.) ja yksilön minuutta uhkaavissa tilanteissa (pettymykset, ristiriitaisuudet).

//Iida (nimi muutettu) sai kuulla kesken työpäivänsä, että hänen äitinsä oli kuollut. Iida ei ensiksi reagoinut asiaan kummemmin, hän oli joutunut jonkinlaiseen shokkitilaan. Tuntien päästä hän alkoi ymmärtää, mitä hänelle oli kerrottu ja alkoi reagoida tilanteeseen. Ensin hän kielsi asian täysin, "Ei tämä ole mahdollista", "Tässä on nyt jokin virhe". Viimein hän ymmärsi asian tapahtuneen, ja murtui täysin.//

Yksilö pyrkii psyykkiseen tasapainoon käsittelemällä kohtaamaansa kriisitilannetta erilaisin keinoin. Se on mielensisäistä työtä, ajattelua, erittelyä ja pohtimista. Tämän avulla ihminen käy läpi pahaa oloaan ja yrittää etsiä tilanteeseen ratkaisua. Ihminen käyttää muita ihmisiä apunaan käydessään tilannetta läpi. Yksilö tarvitsee muiden näkemyksiä, ajatuksia ja ehdotuksia oman psyykkisen työnsä vierelle. Sosiaalisen avun etsiminen (muiden ihmisten seuraan hakeutuminen) voi olla osa prosessia. Joskus taas psyykkisen työn tekeminen vaatii rauhaa ja yksinäisyyteen vetäytymistä. Psyykkiseen työhön liittyy 1. //**tietoiset minän hallintakeinot**// 2. //**tiedostamattomat puolustuskeinot**//

//Iida sai tukea sukulaisiltaan ja ystäviltään. Se oli heillekkin suuri shokki, joten he pystyivät puhumaan asiasta keskenään ja ymmärsivät toisiaan hyvin. Iidalla oli pitkän aikaa paha olo, mutta kun hän sai kertoa tuntemuksistaan ystävilleen, hän alkoi voimaan paremmin. Ystävät kuuntelivat häntä ja kertoivat omia ajatuksiaan. Näin Iida pyrki käsittelemään kohtaamaansa kriisitilannetta sosiaalisin keinoin. Myöhemmin hän aloitti myös urheilemaan enemmän.//

**Puolustus- ja hallintakeinot**
Hallintakeinot voivat olla 1. //**psyykkisiä (huumori tai itsensä rauhoittaminen)**// 2. //**sosiaalisia (esim. keskustelu läheisen kanssa)**// 3. //**fyysisiä (urheilu)**//
 * //Coping- eli hallintakeinot//** ovat **//tietoisia// //hallintakeinoja//** psyykeen tasapainon säilyttämiseksi. Usein ihminen muuttaa ajatuskäsityksiään itsestään tai muista hallintakeinoja käyttäessään. Yksilö pyrkii tietoisesti muuttamaan asenteitaan, odotuksiaan tai mielikuviaan tilanteen mukaan.

Hallintakeinojen käytössä olennaista on vaikeaan tilanteeseen liittyvien tosiasioiden huomioon ottaminen.

1. //**arvonkieltäminen**// 2. //**selittely**// 3. //**huumori**// 4. //**torjunta**//
 * //Defenssit//** ovat **//tiedostamattomia hallintakeinoja//** psyyken tasapainon säilyttämiseksi. Ihminen ei tiedosta sitä, miten defenssi muuntaa tai vääristää todellisuutta. Ne selittävät ihmisen järjenvastaista käyttäytymistä esimerkiksi stressi- tai kriisitilanteissa. Erilaiset ihmiset käyttävät erilaisia defenssejä, ja se kertoo paljon heidän luonteestaan. Defenssimekanismeja ovat esimerkiksi:

Puolustuskeinot muuttuvat mielenterveydelle vaarallisiksi silloin, kun niihin turvaudutaan jatkuvasti ja ne vääristävät kuvaa todellisuudesta.

//**Lähteet:**//

http://www.peda.net/veraja/leppavirta/lukio/ps/ps5/5/1

http://www.terveyskirjasto.fi/terveyskirjasto/tk.koti?p_artikkeli=dlk00360 + oppikirja

**Äänestysväite:**

 * "Psyykkistä työtä tehdessä fyysiset hallintakeinot ovat parempia kuin sosiaaliset. Miksi, miksi ei? Muita keinoja?"**


 * {Asiaa on selitetty mallikkaasti. Tapauskertomus on hyvin sovitettu tiedon lomaan. Vielä olisi voInut tarkemmin liittää tietoa Iidan tarinaan. Esim. Shokkiin joutuminen tässä tapauksessa defenssi, torjuntaa. }**